title: Решение (ЕС) 2017/75 на Съвета от 21 ноември 2016 година за подписване, от името на Съюза и неговите държави членки, и временно прилагане на Протокола към Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна, с оглед присъединяването на Република Хърватия към Европейския съюз

text:
               17.1.2017

               BG

               Официален вестник на Европейския съюз

               L 12/1

         РЕШЕНИЕ (ЕС) 2017/75 НА СЪВЕТА
   от 21 ноември 2016 година
   за подписване, от името на Съюза и неговите държави членки, и временно прилагане на Протокола към Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна, с оглед присъединяването на Република Хърватия към Европейския съюз
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 217 във връзка с член 218, параграф 5 и член 218, параграф 8, втора алинея от него,
   като взе предвид Акта за присъединяването на Република Хърватия, и по-специално член 6, параграф 2, втора алинея от него,
   като взе предвид предложението на Европейската комисия,
   като има предвид, че:

               (1)

               Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна (1) (ССА), бе подписано на 16 юни 2008 г. и влезе в сила на 1 юни 2015 г.

               (2)

               Република Хърватия стана държава — членка на Съюза, на 1 юли 2013 г.

               (3)

               В съответствие с член 6, параграф 2, втора алинея от Акта от 2012 г. относно условията за присъединяване на Република Хърватия към Европейския съюз присъединяването на Хърватия към ССА следва да бъде одобрено чрез сключването на протокол към ССА между Съвета, който действа с единодушие от името на държавите членки, и съответната трета държава.

               (4)

               На 24 септември 2012 г. Съветът упълномощи Комисията, от името на Съюза и неговите държави членки и Република Хърватия, да започне преговори с Босна и Херцеговина за адаптиране на споразумения, подписани или сключени между Съюза, или Съюза и неговите държави членки, и една или повече трети държави или международни организации, с оглед присъединяването на Република Хърватия към Съюза.

               (5)

               Тези преговори приключиха успешно и Протоколът към Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна, с оглед присъединяването на Република Хърватия към Европейския съюз (наричан по-долу „протоколът“) беше парафиран на 18 юли 2016 г.

               (6)

               Протоколът следва да бъде подписан от името на Съюза и неговите държави членки, при условие за сключването му на по-късна дата.

               (7)

               За сключването на протокола се прилага отделна процедура във връзка с въпросите от компетентността на Европейската общност за атомна енергия.

               (8)

               Протоколът следва да се прилага временно до приключване на процедурите, необходими за сключването му,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването, от името на Съюза и неговите държави членки, на Протокола към Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна, с оглед присъединяването на Република Хърватия към Европейския съюз, при условие за сключването на посочения протокол.
   Текстът на протокола е приложен към настоящото решение.
   Член 2
   Председателят на Съвета е оправомощен да посочи лицето(лицата), упълномощено(и) да подпише(ат) протокола от името на Съюза и неговите държави членки.
   Член 3
   Протоколът се прилага временно в съответствие с член 8, параграф 2 от него, считано от първия ден на втория месец след датата на подписването му (2), до приключване на процедурите, необходими за сключването му.
   Член 4
   Настоящото решение влиза в сила в деня на приемането му.

      Съставено в Брюксел на 21 ноември 2016 година.

            За Съвета

            Председател

         P. PLAVČAN

      (1)  ОВ L 164, 30.6.2015, стр. 2.

      (2)  Датата, от която протоколът ще бъде прилаган временно, ще бъде публикувана в Официален вестник на Европейския съюз от Генералния секретариат на Съвета.


title: 2014/627/ЕС: Решение на Европейския парламент от 3 април 2014 година относно освобождаването от отговорност във връзка с изпълнението на бюджета на съвместното предприятие „Горивни клетки и водород“ за финансовата 2012 година

text:
               5.9.2014

               BG

               Официален вестник на Европейския съюз

               L 266/330

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно освобождаването от отговорност във връзка с изпълнението на бюджета на съвместното предприятие „Горивни клетки и водород“ за финансовата 2012 година
   (2014/627/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Съвместното предприятие „Горивни клетки и водород“ за финансовата 2012 година,

               —

               като взе предвид доклада на Сметната палата относно годишните отчети на съвместното предприятие „Горивни клетки и водород“ (ГКВ) за финансовата 2012 година, придружен от отговорите на съвместното предприятие (1),

               —

               като взе предвид препоръката на Съвета от 18 февруари 2014 г. (05851/2014 – C7-0053/2014),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 521/2008 на Съвета от 30 май 2008 г. за създаване на съвместно предприятие „Горивни клетки и водород“ за изпълнение на Съвместната технологична инициатива за горивни клетки и водород (4), и по-специално член 11, параграф 4 от него,

               —

               като взе предвид Регламент (ЕС) № 1183/2011 на Съвета от 14 ноември 2011 г. за изменение на Регламент (ЕО) № 521/2008 за създаване на съвместно предприятие „Горивни клетки и водород“ (5),

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

               —

               като взе предвид Делегирания регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (7), и по-специално член 108 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол (A7-0202/2014),

               1.

               Освобождава от отговорност изпълнителния директор на съвместното предприятие „Горивни клетки и водород“ във връзка с изпълнението на бюджета на съвместното предприятие за финансовата 2012 година;

               2.

               Представя своите забележки в резолюцията по-долу;

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на съвместното предприятие „Горивни клетки и водород“, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 369, 17.12.2013 г., стр. 57.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 153, 12.6.2008 г., стр. 1.

      (5)  ОВ L 302, 19.11.2011 г., стр. 3.

      (6)  ОВ L 357, 31.12.2002 г., стр. 72.

      (7)  ОВ L 328, 7.12.2013 г., стр. 42.


title: 2012/557/ЕС: Решение на Европейския парламент от 10 май 2012 година относно освобождаването от отговорност във връзка с изпълнението на общия бюджет на Европейския съюз за финансовата 2010 година, раздел VII — Комитет на регионите

text:
               17.10.2012

               BG

               Официален вестник на Европейския съюз

               L 286/113

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно освобождаването от отговорност във връзка с изпълнението на общия бюджет на Европейския съюз за финансовата 2010 година, раздел VII — Комитет на регионите
   (2012/557/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2010 година (1),

               —

               като взе предвид годишните отчети на Европейския съюз за финансовата 2010 година (COM(2011) 473 – C7–0262/2011) (2),

               —

               като взе предвид годишния доклад на Комитета на регионите пред органа по освобождаване от отговорност относно вътрешните одити, осъществени през 2010 г.,

               —

               като взе предвид годишния доклад на Сметната палата относно изпълнението на бюджета за финансовата 2010 година, придружен от отговорите на институциите (3),

               —

               като взе предвид декларацията за достоверност (4) относно надеждността на отчетите, както и законосъобразността и редовността на свързаните с тях операции, предоставена от Сметната палата за финансовата 2010 година съгласно член 287 от Договора за функционирането на ЕС,

               —

               като взе предвид член 314, параграф 10 и членове 317, 318 и 319 от Договора за функционирането на ЕС,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол (A7-0090/2012),

               1.

               Освобождава от отговорност генералния секретар на Комитета на регионите във връзка с изпълнението на бюджета на Комитета на регионите за финансовата 2010 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейския съюз, Сметната палата, Европейския омбудсман и на Европейския надзорен орган по защита на данните и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ L 64, 12.3.2010 г.

      (2)  ОВ C 332, 14.11.2011 г., стр. 1.

      (3)  ОВ C 326, 10.11.2011 г., стр. 1.

      (4)  ОВ C 332, 14.11.2011 г., стр. 134.

      (5)  ОВ L 248, 16.9.2002 г., стр. 1.
    ---documentbreak---

               17.10.2012

               BG

               Официален вестник на Европейския съюз

               L 286/114

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 10 май 2012 година
   съдържаща забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за финансовата 2010 година, раздел VII — Комитет на регионите
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2010 година (1),

               —

               като взе предвид годишните отчети на Европейския съюз за финансовата 2010 година (COM(2011) 473 – C7–0262/2011) (2),

               —

               като взе предвид годишния доклад на Комитета на регионите пред органа по освобождаване от отговорност относно вътрешните одити, осъществени през 2010 г.,

               —

               като взе предвид годишния доклад на Сметната палата относно изпълнението на бюджета за финансовата 2010 година, придружен от отговорите на институциите (3),

               —

               като взе предвид декларацията за достоверност (4) относно надеждността на отчетите, както и законосъобразността и редовността на свързаните с тях операции, предоставена от Сметната палата за финансовата 2010 година съгласно член 287 от Договора за функционирането на ЕС,

               —

               като взе предвид член 314, параграф 10 и членове 317, 318 и 319 от Договора за функционирането на ЕС,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол (A7-0090/2012),

               1.

               Подчертава, че в своя годишен доклад за 2010 г. Сметната палата откри грешки във връзка с назначаването на щатен служител и в процедурата по възлагане на обществена поръчка за устен превод.

               2.

               Изразява задоволство от обяснението от Комитета на регионите относно откритите грешки и решенията, взети за предотвратяване повтарянето на такива случаи (подобряване на процедурата за назначаване на длъжностни лица, идващи от друга институция, оптимизиране на системите за наблюдение и контрол във връзка с оценката на стойността на договорите чрез използването на стандартизиран документ, както и усъвършенстване на системата за наблюдение и контрол по отношение на тръжните оферти чрез създаване на пощенска кутия с ограничен достъп).

               3.

               Приветства факта, че въз основа на извършената одитна дейност Сметната палата заключава, че за годината, приключила на 31 декември 2010 г., плащанията за административни и други разходи на институциите и органите не са засегнати като цяло от съществени грешки; вероятният процент грешки в областта на „административните разходи“ като цяло се оценява на 0,4 % (вж. точки 7.9 и 7.10).

               4.

               Приветства решението на Комитета на регионите да разработи и приложи стандартен формат за документиране на оценките в случаи на процедури на договаряне.

               5.

               Констатира, че през 2010 г. Комитетът на регионите е разполагал с бюджетни кредити за поети задължения с общ размер от 90 800 000 EUR (88 000 000 EUR през 2009 г.) и че степента на усвояване на тези бюджетни кредити се е подобрила (99,4 % през 2010 г. и 98,37 % през 2009 г.); подчертава, че бюджетът на Комитета на регионите е с чисто административен характер, като 72 % от средствата се разходват за лицата, работещи в институцията, а 28 % — за сгради, обзавеждане, оборудване и различни оперативни разходи.

               6.

               Призовава Комитета на регионите да ограничи увеличенията на бъдещите бюджети до строг минимум и да финансира нови или разширени дейности предимно чрез спестявания и рационализиране на съществуващите разходи.

               7.

               Призовава Комитета на регионите да предприеме глобален преглед на разходите, основан на принципа на бюджетиране на нулева база с цел определяне на възможности за икономии, вместо просто да добавя номинално процентно увеличение съобразно инфлацията към съществуващите бюджети по време на всеки бюджетен цикъл.

               8.

               Отбелязва със задоволство, че вследствие на искането на Парламента в неговата резолюция от 10 май 2011 г. (6) относно освобождаването от отговорност за 2009 г. Комитетът на регионите подобри своята бюджетна процедура, която понастоящем включва четири етапа: изготвяне от администрацията на Комитета на регионите, оценка на предварителния проектобюджет от Комисията по финансови и административни въпроси, позиция на Бюрото и на Пленарната асамблея на Комитета на регионите по проектобюджета и проверка на междинното изпълнение (междинен преглед).

               9.

               Приветства факта, че двата комитета — Комитетът на регионите и Европейският икономически и социален комитет (ЕИСК) в крайна сметка получиха сертификат от EMAS (Схема на Европейския съюз по управление на околната среда и одитиране) на 27 декември 2011 г.; изисква да бъде информиран относно общото количество използвана енергия, която се произвежда от възобновяеми източници.

               10.

               Изразява задоволство от резултатите, посочени в доклада за средносрочна оценка на действието на споразумението за административно сътрудничество между Комитета на регионите и ЕИСК; отбелязва най-вече, че създаването на съвместни служби даде възможност на двата комитета да реализират бюджетни икономии; изисква комитетите да изпълнят препоръките, отправени в областта на персонала (по-голяма хармонизация на правилата), социалните и медицинските услуги и вътрешните услуги; изисква да бъде информиран преди следващата процедура по освобождаване от отговорност относно размера на извършените спестявания.

               11.

               Приветства Комитета на регионите за качеството на обобщението за дейността на службата за вътрешен одит; призовава за възможно най-бързо извършване на одит по прилагането на новоустановените права и управлението на бюджетните редове, както и за по-стриктно изпълнение на препоръките за въвеждане на стандарти за вътрешен контрол и подобряване на финансовите потоци.

               12.

               Приветства Комитета на регионите за подобряването на плана в резултат на самооценката за управление на организацията (CAF (7): Обща рамка за оценка), която цели:

                           —

                           подобряване на въздействието и мониторинг на консултантските и политическите дейности,

                           —

                           осигуряване на по-добра подкрепа за политическите действия и подобряване на междуинституционалните отношения и международните партньорства,

                           —

                           засилване на сътрудничеството със и между местните и регионалните органи и техните сдружения,

                           —

                           проучване на потенциала за повишаване на ефективността на политическите механизми на Комитета на регионите, включително евентуално намаляване на пътните разноски, чрез използване на видеоконферентна връзка,

                           —

                           подобряване на подкрепата, предлагана на членовете на Комитета на регионите, във връзка с предоставянето на информация на представители на гражданите за Комитета на регионите,

                           —

                           организиране на редовни семинари за управленския персонал, в присъствието на председателя на Комитета на регионите,

                     желае да бъде държан в течение за тази инициатива чрез годишния доклад за дейността.

               13.

               Оценява постоянното качество на годишния доклад за дейността; изисква към този доклад в бъдеще да бъде добавена подробна таблица за всички служители на Комитета на регионите, класифицирани по категория, степен, пол, участие в професионално обучение и националност.

               14.

               Отново потвърждава своята позиция, че в интерес на прозрачността декларациите за финансовите интереси, включително редовно актуализирани данни, на членовете на всички институции следва да бъдат достъпни в интернет; в този контекст отбелязва със задоволство, че през декември 2011 г. Бюрото на Комитета на регионите взе решение да публикува в интернет декларациите за финансови интереси на своите членове, в раздела от интернет страницата, който съдържа информация за членовете.

               15.

               Отбелязва, че в Договора за функционирането на Европейския съюз се подчертава значението на принципа на субсидиарност, който засилва ролята на Комитета на регионите; във връзка с това приветства Комитета на регионите, и по-специално за неговата работа по стратегията „Европа 2020“ и за многостепенното управление.

               16.

               Счита, че годишният доклад за въздействието на Комитета на регионите е полезен инструмент за оценка на работата на Комитета.

               17.

               Призовава всички становища, издадени от Комитета на регионите, да бъдат прилагани към съответните досиета.

      (1)  ОВ L 64, 12.3.2010 г.

      (2)  ОВ C 332, 14.11.2011 г., стр. 1.

      (3)  ОВ C 326, 10.11.2011 г., стр. 1.

      (4)  ОВ C 332, 14.11.2011 г., стр. 134.

      (5)  ОВ L 248, 16.9.2002 г., стр. 1.

      (6)  ОВ L 250, 27.9.2011 г., стр. 102.

      (7)  Обща рамка за оценка, Европейски институт по публична администрация, Маастрихт, 2006 г.


title: Решение на Съвета от 31 май 2010 година за назначаване и замяна на членове на управителния съвет на Европейския център за развитие на професионалното обучение

text:
               5.6.2010

               BG

               Официален вестник на Европейския съюз

               C 147/19

         РЕШЕНИЕ НА СЪВЕТА
   от 31 май 2010 година
   за назначаване и замяна на членове на управителния съвет на Европейския център за развитие на професионалното обучение
   2010/C 147/05
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионалното обучение, и по-специално член 4 от него (1),
   като взе предвид кандидатурата, представена от правителството на Гърция,
   като взе предвид внесената от Комисията в Съвета кандидатура в категорията на представителите на организациите на работниците и служителите,
   като взе предвид внесената от Комисията в Съвета кандидатура в категорията на представителите на работодателите,
   като има предвид, че:

               (1)

               С решението си от 14 септември 2009 г. (2) Съветът назначи членовете на управителния съвет на Европейския център за развитие на професионалното обучение за периода от 18 септември 2009 г. до 17 септември 2012 г.

               (2)

               След оставката на г-н Konstantinos TSOUTSOPLIDIS се освободи едно място за член на управителния съвет на центъра в категорията на представителите на правителствата.

               (3)

               След оставката на г-жа Santa OZOLINA (LV) се освободи едно място за член на управителния съвет на центъра в категорията на представителите на организациите на работниците и служителите.

               (4)

               След оставката на г-н Józef Jacek HORDEJUK (PL) се освободи едно място за член на управителния съвет на центъра в категорията на представителите на организациите на работодателите,

         РЕШИ:
   Член единствен
   Посочените по-долу лица се назначават за членове на управителния съвет на Европейския център за развитие на професионалното обучение за остатъка от мандата, който изтича на 17 септември 2012 г.:

                  ПРЕДСТАВИТЕЛИ НА ПРАВИТЕЛСТВАТА:

                           ГЪРЦИЯ

                           :

                           Г-жа Alexandra IOANNIDOU

                  ПРЕДСТАВИТЕЛИ НА ОРГАНИЗАЦИИТЕ НА РАБОТНИЦИТЕ И СЛУЖИТЕЛИТЕ:

                           ЛАТВИЯ

                           :

                           Г-жа Ruta PORNIECE
                           Free Trade Confederation of Latvia/Riga

                  ПРЕДСТАВИТЕЛИ НА ОРГАНИЗАЦИИТЕ НА РАБОТОДАТЕЛИТЕ:

                           ПОЛША

                           :

                           Г-н Andrzej STEPNIKOWSKI
                           Polish Craft Association — ZRP/Warszawa

      Съставено в Брюксел на 31 май 2010 година.

            За Съвета

            Председател

         M. SEBASTIÁN

      (1)  ОВ L 39, 13.2.1975 г., стр. 1.

      (2)  ОВ C 226, 19.9.2009 г., стр. 2.


title: 2014/894/ОВППС: Решение EUTM Мали/4/2014 на Комитета по политика и сигурност от 9 декември 2014 година относно приемането на приноса на трети държави към военната мисия на Европейския съюз в подкрепа на обучението на въоръжените сили на Мали (EUTM Мали)

text:
               12.12.2014

               BG

               Официален вестник на Европейския съюз

               L 355/50

         РЕШЕНИЕ EUTM МАЛИ/4/2014 НА КОМИТЕТА ПО ПОЛИТИКА И СИГУРНОСТ
   от 9 декември 2014 година
   относно приемането на приноса на трети държави към военната мисия на Европейския съюз в подкрепа на обучението на въоръжените сили на Мали (EUTM Мали)

      (2014/894/ОВППС)

   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2013/34/ОВППС на Съвета от 17 януари 2013 г. за военна мисия на Европейския съюз в подкрепа на обучението на въоръжените сили на Мали (EUTM Мали) (1), и по-специално член 8, параграф 2 от него,
   като има предвид, че:

               (1)

               Съгласно член 8, параграф 2 от Решение 2013/34/ОВППС Съветът предостави правомощия на Комитета по политика и сигурност (КПС) да покани трети държави да предложат принос и да вземе съответните решения относно приемането на предложения от трети държави принос.

               (2)

               Предвид препоръката на командващия мисията на ЕС относно приноса на Сърбия и становището на Военния комитет на Европейския съюз (ВКЕС) приносът на Сърбия следва да бъде приет.

               (3)

               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,

         ПРИЕ НАСТОЯЩОТО РЕШЕНИЕ:
   Член 1
   1.   Приносът на Сърбия към военната мисия на Европейския съюз в подкрепа на обучението на въоръжените сили на Мали (EUTM Maли) се приема и се счита за значим.
   2.   Сърбия се освобождава от финансови вноски в бюджета на EUTM Mali.
   Член 2
   Настоящото решение влиза в сила от датата на приемането му.

      Съставено в Брюксел на 9 декември 2014 година.

            За Комитета по политика и сигурност

            Председател

         W. STEVENS

      (1)  ОВ L 14, 18.1.2013 г., стр. 19.


title: Решение на Съвета от 21 октомври 2010 година относно позицията, която да бъде взета от Европейският съюз в рамките на Съвета за асоцииране, създаден с Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна, по отношение на приемането на разпоредби относно координацията на системите за социална сигурност

text:
               23.11.2010

               BG

               Официален вестник на Европейския съюз

               L 306/1

         РЕШЕНИЕ НА СЪВЕТА
   от 21 октомври 2010 година
   относно позицията, която да бъде взета от Европейският съюз в рамките на Съвета за асоцииране, създаден с Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна, по отношение на приемането на разпоредби относно координацията на системите за социална сигурност
   (2010/697/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 79, параграф 2, буква б) във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               В член 67 от Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна (1) („Споразумението“), се предвижда, че Съветът за асоцииране приема разпоредби за прилагане на принципите за координация на системите за социална сигурност, посочени в член 65 от Споразумението, преди края на първата година след влизането му в сила.

               (2)

               В цел 29, трето тире от плана за действие ЕС—Мароко, приет от Съвета за асоцииране в контекста на европейската политика за съседство на 27 юли 2005 г., се призовава за приемане от Съвета за асоцииране на решение за изпълнение на член 65 от Споразумението.

               (3)

               В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане.

               (4)

               В съответствие с членове 1 и 2 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, без да се засяга член 4 от посочения протокол, тези държави-членки не участват в приемането на настоящото решение и не са обвързани от него, нито от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде взета от Европейският съюз в рамките на Съвета за асоцииране, създаден с Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна, по отношение на изпълнението на член 67 от споразумението, се основава на проекта на решение на Съвета за асоцииране, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Люксембург на 21 октомври 2010 година.

            За Съвета

            Председател

         J. MILQUET

      (1)  ОВ L 70, 18.3.2000 г., стр. 2.
    ---documentbreak---

               23.11.2010

               BG

               Официален вестник на Европейския съюз

               L 306/2

         Проект
   РЕШЕНИЕ № …/… НА СЪВЕТА ЗА АСОЦИИРАНЕ
   създаден с Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна
   от …
   по отношение на разпоредбите относно координацията на системите за социална сигурност, съдържащи се в Евро-средиземноморското споразумение
   СЪВЕТЪТ ЗА АСОЦИИРАНЕ,
   като взе предвид Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна (1), и по-специално член 67 от него,
   като има предвид, че:

               (1)

               В членове 65—68 от Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна („Споразумението“) се предвижда координацията на системите за социална сигурност на Мароко и държавите-членки. В член 65 се определят принципите за тази координация.

               (2)

               В член 67 от Споразумението се предвижда Съветът за асоцииране да приеме решение за прилагане на принципите, съдържащи се в член 65, преди края на първата година след влизането в сила на споразумението.

               (3)

               В цел 29, трето тире от плана за действие ЕС—Мароко, приет от Съвета за асоцииране на 27 юли 2005 г. в контекста на европейската политика за съседство, се призовава за приемане на решение за изпълнение на член 65 от Споразумението.

               (4)

               Що се отнася до прилагането на принципа на недискриминация, настоящото решение следва да не предоставя никакви допълнителни права, произтичащи от някои факти или събития, настъпващи на територията на другата договаряща страна, когато такива събития или факти не са взети предвид от законодателството на първата договаряща страна, освен предвиденото право на изнасяне на определени обезщетения.

               (5)

               При прилагането на настоящото решение правото на мароканските работници на семейни обезщетения следва да се подчинява на условието членовете на техните семейства да пребивават законно с тези работници в държавата-членка, в която работниците са наети на работа. Настоящото решение не следва да дава право на семейни обезщетения по отношение на членове на семействата, пребиваващи в друга държава, например Мароко.

               (6)

               Регламент (ЕО) № 859/2003 на Съвета (2) вече разширява обхвата на разпоредбите на Регламент (ЕИО) № 1408/71 и Регламент (ЕИО) № 574/72 за гражданите на трети държави, които все още не са обхванати от тези разпоредби единствено на основание тяхното гражданство. В Регламент (ЕО) № 859/2003 вече е застъпен принципът за сумиране на натрупаните от марокански работници в различните държави-членки осигурителни периоди по отношение на правото на придобиване на определени обезщетения, посочени в член 65, параграф 2 от споразумението.

               (7)

               Може да бъде необходимо да се предвидят специални разпоредби, които да съответстват на специфичните особености на законодателството на Мароко, за да се улесни прилагането на правилата за координация.

               (8)

               За гарантиране на гладкото протичане на координацията на системите за социална сигурност на държавите-членки и Мароко е необходимо да се установят специални разпоредби относно сътрудничеството между държавите-членки и Мароко, както и между съответното лице и институцията на компетентната държава.

               (9)

               Следва да се приемат преходни разпоредби, за да се защитят лицата, обхванати от настоящото решение, и за да се гарантира, че те не губят права в резултат на влизането му в сила,

         ПРИЕ НАСТОЯЩОТО РЕШЕНИЕ:
   ЧАСТ I

      ОБЩИ РАЗПОРЕДБИ

   Член 1
   Определения
   1.   За целите на настоящото решение:

               а)

               „споразумение“ означава Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна;

               б)

               „регламент“ означава Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност (3), прилагани в държавите-членки на Европейския съюз;

               в)

               „регламент за прилагане“ означава Регламент (ЕО) № 987/2009 на Европейския парламент и на Съвета от 16 септември 2009 г. за установяване процедурата за прилагане на Регламент (ЕО) № 883/2004 за координация на системите за социална сигурност (4);

               г)

               „държава-членка“ означава държава-членка на Европейския съюз;

               д)

               „работник“ означава:

                           i)

                           за целите на законодателството на държава-членка, лице, осъществяващо дейност като заето лице по смисъла на член 1, буква а) от регламента;

                           ii)

                           за целите на законодателството на Мароко, лице, осъществяващо дейност като заето лице по смисъла на това законодателство;

               е)

               „член на семейството“ означава:

                           i)

                           за целите на законодателството на държава-членка, член на семейството по смисъла на член 1, буква и) от регламента;

                           ii)

                           за целите на законодателството на Мароко, член на семейството по смисъла на това законодателство;

               ж)

               „законодателство“ означава:

                           i)

                           по отношение на държавите-членки, законодателство по смисъла на член 1, буква л) от регламента;

                           ii)

                           по отношение на Мароко, съответното законодателство, приложимо в Мароко;

               з)

               „обезщетения“ означава:

                           i)

                           по отношение на държавите-членки, обезщетения по смисъла на член 3 от регламента;

                           ii)

                           по отношение на Мароко, съответните обезщетения, приложими в Мароко;

               и)

               „обезщетения, които могат да бъдат изнасяни“ означава:

                           i)

                           по отношение на държавите-членки:

                                       —

                                       пенсии за старост,

                                       —

                                       пенсии за преживели лица,

                                       —

                                       пенсии поради трудови злополуки и професионални болести,

                                       —

                                       пенсии за инвалидност поради трудови злополуки и професионални болести,

                                 по смисъла на регламента, с изключение на специалните парични обезщетения, независещи от вноски, посочени в приложение X към регламента;

                           ii)

                           по отношение на Мароко, съответните обезщетения, предоставяни по законодателството на Мароко, с изключение на специалните парични обезщетения, независещи от вноски, посочени в приложение I към настоящото решение.

         2.   Другите понятия, използвани в настоящото решение, са със значението, определено им:

               а)

               по отношение на държавите-членки, в регламента и регламента за прилагане;

               б)

               по отношение на Мароко, в съответното законодателство, приложимо в Мароко.

         Член 2
   Обхванати лица
   Настоящото решение се прилага:

               а)

               за работниците, които са граждани на Мароко и които са или са били законно наети на работа на територията на държава-членка, и за които се прилага или е било прилагано законодателството на една или няколко държави-членки, както и за преживелите ги лица;

               б)

               за членовете на семейството на работниците, посочени в буква а), при условие че тези членове на семейството пребивават или са пребивавали законно при съответния работник в държавата-членка, в която е нает на работа работникът;

               в)

               за работниците, които са граждани на държава-членка и които са или са били законно наети на работа на територията на Мароко и за които се прилага или е било прилагано законодателството на Мароко, и за преживелите ги лица; и

               г)

               за членовете на семейството на работниците, посочени в буква в), при условие че тези членове на семейството пребивават или са пребивавали законно при съответния работник, когато той е бил нает на работа в Мароко.

         Член 3
   Равно третиране
   1.   Работниците, които са граждани на Мароко и са законно наети на работа в държава-членка, както и всички членове на техните семейства, които пребивават законно при тях, подлежат на третиране, недискриминиращо ги на основата на националността им по отношение на обезщетенията по смисъла на член 1, параграф 1, буква з) спрямо гражданите на държавата-членка, в която са законно наети на работа.
   2.   Работниците, които са граждани на държава-членка и са законно наети на работа в Мароко, както и всички членове на техните семейства, които пребивават законно при тях, подлежат на третиране, недискриминиращо ги на основата на националността им по отношение на обезщетенията по смисъла на член 1, параграф 1, буква з) спрямо гражданите на Мароко.
   ЧАСТ II

      ОТНОШЕНИЯ МЕЖДУ ДЪРЖАВИТЕ-ЧЛЕНКИ И МАРОКО

   Член 4
   Отпадане на правилата за пребиваване
   1.   Обезщетенията, които могат да бъдат изнасяни по смисъла на член 1, параграф 1, буква и), на които имат право лицата, посочени в член 2, букви а) и в), не подлежат на каквото и да било намаляване, изменение, спиране, оттегляне или конфискация по причина на обстоятелството, че бенефициерът пребивава:

               i)

               за целите на обезщетение по законодателството на държава-членка, на територията на Мароко; или

               ii)

               за целите на обезщетение по законодателството на Мароко, на територията на държава-членка.

         2.   Членовете на семейството на даден работник, посочени в член 2, буква б), имат право на обезщетения, които могат да бъдат изнасяни по смисъла на член 1, параграф 1, буква и), по същия начин като членовете на семейството на работник, който е гражданин на съответната държава-членка, когато пребивават на територията на Мароко.
   3.   Членовете на семейството на даден работник, посочени в член 2, буква г), имат право на обезщетения, които могат да бъдат изнасяни по смисъла на член 1, параграф 1, буква и), по същия начин като членовете на семейството на работник, който е гражданин на Мароко, когато тези членове на семейството пребивават на територията на държава-членка.
   ЧАСТ III

      ДРУГИ РАЗПОРЕДБИ

   Член 5
   Сътрудничество
   1.   Държавите-членки и Мароко взаимно си предоставят всякаква информация за промени в техните законодателства, които могат да засегнат изпълнението на настоящото решение.
   2.   За целите на настоящото решение органите и институциите на държавите-членки и на Мароко си предоставят взаимно помощ и действат така, сякаш прилагат своето вътрешно законодателство. Административната помощ, предоставяна от посочените органи и институции, по правило е безплатна. Въпреки това компетентните органи на държавите-членки и на Мароко могат да се споразумеят за възстановяване на някои разходи.
   3.   Органите и институциите на държавите-членки и на Мароко могат, за целите на настоящото решение, да контактуват пряко помежду си, както и с участващите лица или техните представители.
   4.   Институциите и лицата, обхванати от настоящото решение, са длъжни взаимно да си предоставят информация и да си сътрудничат с оглед гарантиране на правилното изпълнение на настоящото решение.
   5.   Съответните лица трябва да информират институциите на компетентната държава-членка или на Мароко, когато последната е компетентната държава, и тези на държавата-членка по пребиваване или на Мароко, когато последната е държавата на пребиваване, колкото е възможно по-скоро за всяка промяна в тяхното лично или семейно положение, която засяга правото им на обезщетения по настоящото решение.
   6.   Неспазването на задължението за предоставяне на информация, посочено в параграф 5, може да доведе до прилагането на пропорционални мерки в съответствие с националното право. Независимо от това тези мерки са еквивалентни на мерките, които се прилагат в подобни ситуации съгласно вътрешното право, и не правят практически невъзможно или прекомерно трудно за заявителите да упражняват предоставените им по настоящото решение права.
   7.   Държавите-членки и Мароко могат да предвидят национални разпоредби, създаващи условия за проверка на правото на обезщетения, при отчитане на факта, че бенефициерите остават или пребивават извън територията на държавата, където се намира институцията длъжник. Подобни разпоредби са пропорционални, прилагат се без дискриминация на основата на националност и са в съответствие с принципите на настоящото решение. Тези разпоредби се нотифицират на Съвета за асоцииране.
   Член 6
   Административни проверки и медицински прегледи
   1.   Настоящият член се прилага за лицата, посочени в член 2 и получаващи посочените в член 1, параграф 1, буква и) обезщетения, които могат да бъдат изнасяни, както и за институциите, отговарящи за изпълнението на настоящото решение.
   2.   Когато лице, което получава обезщетения или претендира за такива, или член на неговото семейство има престой или пребивава на територията на държава-членка, а институцията длъжник се намира в Мароко, или на територията на Мароко, а институцията длъжник се намира в държава-членка, медицинският преглед се извършва по искане на тази институция от институцията по мястото на престой или пребиваване на бенефициера в съответствие с процедурите, установени в законодателството, прилагано от тази институция.
   Институцията длъжник информира при необходимост институцията по мястото на престой или пребиваване за всякакви специални изисквания, които да се изпълнят, и за това какво да включва медицинският преглед.
   Институцията по мястото на престой или пребиваване изпраща доклад до институцията длъжник, която е поискала медицинския преглед.
   Институцията длъжник си запазва правото да поиска бенефициерът да бъде прегледан от лекар по неин избор на територията, на която е мястото на престой или пребиваване на лицето, което получава обезщетения или претендира за такива, или в държавата, където се намира институцията длъжник. От бенефициера обаче може да бъде поискано да се завърне в държавата на институцията длъжник, само ако е в състояние да извърши пътуването, без то да навреди на здравето му, като разходите за пътуване и настаняване се поемат от институцията длъжник.
   3.   Когато лице, което получава обезщетения или претендира за такива, или член на неговото семейство има престой или пребивава на територията на държава-членка, а институцията длъжник се намира в Мароко, или на територията на Мароко, а институцията длъжник се намира в държава-членка, административната проверка се извършва по искане на институцията длъжник от институцията по мястото на престой или пребиваване на бенефициера.
   Институцията по мястото на престой или пребиваване изпраща доклад до институцията длъжник, която е поискала административната проверка.
   Институцията длъжник си запазва правото да поиска да бъде извършен преглед на положението на бенефициера от професионалист по неин избор. От бенефициера обаче може да бъде поискано да се завърне в държавата на институцията длъжник, само ако е в състояние да извърши пътуването, без то да навреди на здравето му, като разходите за пътуване и настаняване се поемат от институцията длъжник.
   4.   Една или няколко държави-членки и Мароко могат да се споразумеят за други административни разпоредби, при условие че уведомят Съвета за асоцииране за това.
   5.   По изключение от принципа за безплатна административна взаимопомощ по член 5, параграф 2 от настоящото решение действителният размер на разходите за проверките, посочени в параграфи 2 и 3 от настоящия член, се възстановява на институцията, към която е било отправено искане да ги извърши, от институцията длъжник, поискала проверките.
   Член 7
   Прилагане на член 90 от споразумението
   Член 90 от споразумението се прилага, ако някоя от страните счита, че другата страна не е спазила задълженията, установени в членове 5 и 6.
   Член 8
   Специални разпоредби за прилагането на законодателството на Мароко
   Съветът за асоцииране може, ако е необходимо, да установи специални разпоредби за прилагането на законодателството на Мароко в приложение II.
   Член 9
   Административни процедури от съществуващи двустранни споразумения
   Административните процедури, съдържащи се в съществуващи двустранни споразумения между държава-членка и Мароко, могат да продължат да се прилагат, при условие че тези процедури не се отразяват неблагоприятно на установените с настоящото решение права или задължения на съответните лица.
   Член 10
   Споразумения, допълващи процедурите за изпълнението на настоящото решение
   Една или повече държави-членки и Мароко могат да сключват споразумения, предназначени да допълнят административните процедури за изпълнението на настоящото решение, особено във връзка с предотвратяването на измами и грешки и борбата с тях.
   ЧАСТ IV

      ПРЕХОДНИ И ЗАКЛЮЧИТЕЛНИ РАЗПОРЕДБИ

   Член 11
   Преходни разпоредби
   1.   Права съгласно настоящото решение не се придобиват за периода преди датата на неговото влизане в сила.
   2.   При спазване на параграф 1 право по настоящото решение се придобива, дори когато то се отнася до осигурителен случай, настъпил преди датата на влизането му в сила.
   3.   Всяко обезщетение, което не е било предоставено или е било спряно на основание гражданство или място на пребиваване на съответното лице, по искане на това лице се предоставя или възобновява, считано от датата на влизането в сила на настоящото решение, при условие че правата, въз основа на които преди това са били предоставяни обезщетения, не са породили основание за изплащане на еднократна парична сума.
   4.   Ако посоченото в параграф 3 искане се подаде в срок две години от датата на влизане в сила на настоящото решение, придобитите съгласно настоящото решение права пораждат действие от датата на влизане в сила на настоящото решение и не може да има позоваване на законодателството на която и да е държава-членка или на Алжир относно лишаване от права или погасяването им по давност срещу съответните лица.
   5.   Ако искането, посочено в параграф 3, е подадено след изтичането на две години от датата на влизане в сила на настоящото решение, правата, от които не са били лишени, или правата, които не са погасени по давност, се смятат за възникнали от датата на подаване на искането при спазване на всякакви по-благоприятни разпоредби на законодателството на която и да е държава-членка или на Мароко.
   Член 12
   Приложения към настоящото решение
   1.   Приложенията към настоящото решение са неразделна част от него.
   2.   По искане на Мароко приложенията могат да бъдат изменяни с решение на Съвета за асоцииране.
   Член 13
   Влизане в сила
   Настоящото решение влиза в сила на първия ден от първия месец след датата на публикуването му в Официален вестник на Европейския съюз.

      Съставено в … на …

            За Съвета за асоцииране

            Председател

      (1)  ОВ L 70, 18.3.2000 г., стр. 2.

      (2)  ОВ L 124, 20.5.2003 г., стр. 1.

      (3)  ОВ L 166, 30.4.2004 г., стр. 1.

      (4)  ОВ L 284, 30.10.2009 г., стр. 1.
   ПРИЛОЖЕНИЕ I

      СПИСЪК НА МАРОКАНСКИТЕ СПЕЦИАЛНИ ПАРИЧНИ ОБЕЗЩЕТЕНИЯ, НЕЗАВИСЕЩИ ОТ ВНОСКИ

   …
   ПРИЛОЖЕНИЕ II

      СПЕЦИАЛНИ РАЗПОРЕДБИ ЗА ПРИЛАГАНЕТО НА ЗАКОНОДАТЕЛСТВОТО НА МАРОКО

   …